《冬日游翠微至香山晚归更酌湖上》
明代·郑善夫

日暮群山生彩霞，草黄湖白见天涯。关河北绕皇舆壮，胡陇西连狭道斜。

共爱楼台穿锦树，兼看凫鹜乱晴沙。南冠未遂沧洲计，榔叶鸥群近钓槎。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。